እቲ ሓደጋ ካብ ዝበጽሕ ጀሚሩ ካብ ቀደሙ'ውን ሕልኽልኽ ዝኾነ ስራሕቲ መንገዲ ኣየር፡ ብዕጽፊ ከምዝወሰኸ እዮም ዝዝረቡ። ምኽንያቱ ኣብ ሐዘን ዝርከብ ሰራሕተኛ እቲ መገዲ ኣየር ፡ ንባዕሉ ሓዚኑ ቤተሰብ በቲ ሓደጋ ዝተጎድኡ ሰባት ክሕግዝን ከጸናንዕን እዩ ዝውዕል ዘሎ ኢሎም። "ብኻልእ ገጽ ድማ፡ ናይቲ ሓደጋ ምርመራ እናተኻየደ እዩ ዝርከብ። ነቲ ምርመራ ኣድላዪ ምትሕብባር ክንገብር ኣለና። እዚ ከኣ ዓሚላት ዝጠልቡዎ ስሩዕ ግልጋሎት ከይጎደሎም ክካየድ ኣለዎ። በረራታት በቲ ዝተታሕዘሉ መደብ ክካየድ ኣለዎ" ኢሎም። እቲ ሰራሕተኛ በቲ ዝበጽሐ ሃንደበታዊ ሓደጋ ከይደናገጽን ካብ መደበኛ ስርሑ ከይዝሕትልን ምብርትታዕን ምሕጋዝን ድማ ካልእ ስራሕ እዩ። "ዝኾነ ዝኣጓጎለ በረራ የለን። ኣብቲ ሃደጋ ዝበጽሓሉ መዓልቲ ጥራይ 300 በረራታት ኣተኣናጊድና" ኢሎም። እቲ ሰራሕተኛ ኣብዚ ሕዚ እዋን ዓብይ ፈተና ተፈቲኑ ሓሊፉ'ውን ይብሉ። እቲ ጽዕንቶ ክንደይ ዝኣክል እዩ?
